b'\n_START_ARTICLE_\nPotres v A\xc5\xa1habadu (1948)\n_START_SECTION_\nPodrobnosti\n_START_PARAGRAPH_\nPotres je bil v A\xc5\xa1habadu zabele\xc5\xbeen ob 2. uri in 17 minut zjutraj, 6. oktobra 1948. Epicenter se je nahajal 25 kilometrov jugozahodno od mesta. Potres je povzro\xc4\x8dil katastrofalne posledice na obmo\xc4\x8dju, saj je bila poru\xc5\xa1enih ve\xc4\x8dina ope\xc4\x8dnatih stavb, betonske zgradbe so bile po\xc5\xa1kodovane, vlaki pa so iztirili. Potres so \xc4\x8dutili tudi v Iranu. Zemlja je bila zaradi potresa razpokana tako ju\xc5\xbeno, kot tudi severno od mesta._NEWLINE_Mediji so navajali razli\xc4\x8dne ocene \xc5\xbertev: od 10.000 pa do 176.000. Poro\xc4\x8dilo iz leta 1988 navaja 110.000 \xc5\xbertev, kar je predstavljalo skoraj 10\xc2\xa0% prebivalstva Turkmenistana. Novo poro\xc4\x8dilo izdano leta 2007, omenja 176.000 \xc5\xbertev. V mestu je pre\xc5\xbeivelo okoli 62.000 prebivalcev._NEWLINE_Po pri\xc4\x8devanjih pre\xc5\xbeivelih, je bilo mesto mo\xc4\x8dno po\xc5\xa1kodovano. Elektrika je ponovno delovala \xc5\xa1ele \xc5\xa1esti dan, \xc5\xbeeleznice pa so ponovno obratovale tretji dan po potresu. Pomo\xc4\x8d in obnovo so vodili pripadniki Rde\xc4\x8de armade._NEWLINE_V potresu je \xc5\xbeivljenje izgubila tudi mati in ostali sorodniki bodo\xc4\x8dega turkemnistanskega predsednika, Saparmurata Nijazova, ob \xc4\x8demer je postal sirota (njegov o\xc4\x8de je \xc5\xbeivljenje izgubil med Drugo svetovno vojno).'